# Akhilleusz

### A Wikipédiából, a szabad lexikonból.

Akhilleusz

Akhilleusz (latinosan Achilles, ógörögül Ἀχιλλεύς), görög mitológiai alak, Péleusz és Thetisz néreida fia (Péleidész), Aiakosz unokája (Aiakidész). Homérosz Iliászának főhőse, a görög hős (hérósz) tökéletesített típusa. Szép, bátor és erős, lázasan szeret és szenvedélyesen, irgalmatlanul gyűlöl. Ha haragja lelohadt, nemes és méltányos. A homéroszi mondát a legkisebb részleteiben is kikerekítették a későbbi görög és római költők. Szerintük Thetisz kérői kezdetben Zeusz és Poszeidón voltak, de mivel a Néreida azt jósolta nekik, hogy gyermekük hatalmasabb lesz apjánál, a két nagyisten őt Péleusszal, a mürmidónok fejedelmével házasította össze. Az újszülött Akhilleuszt anyja a Sztüx vizébe mártotta, hogy sebezhetetlenné tegye. A sarkánál azonban, melynél fogva anyja a vizbe merítgette, sebezhető maradt.

Tanítója Kheirón kentaur volt, aki a fegyverforgatásra és zenére oktatta. Mivel Péleusznak megjövendölték, hogy fia életének virágában Trója előtt fog meghalni, az aggódó apa az ifjút Szkürosz szigetére, Lükomédész királyhoz küldi, aki őt leányai társaságában nevelteti. De a trójai háború kitörése alkalmával Odüsszeusz, Phoinix és Nesztor magukkal vitték, mert Kalkhász előre megjósolta, hogy Akhilleusz nélkül Tróját soha nem veszik be. A háború első kilenc évében főleg a Trója környékének helységeit pusztította, földúlta Leszboszt, Lürnésszoszt, Abüdoszt stb. Hektór megölése után még a trójaiak segítségére siető amazont, Pentheszileiát és Memnónt is meggyilkolta, végül Apollón Párisz képében őt sarkán meglőve leterítette.

A hős tetemét a hadsereg máglyán égette el, a múzsákkal együtt búsuló anyja, Thetisz pedig a halott hamvait elvitte Leukébe, a boldogok szigetére, hol Akhilleusz Helénével együtt újabb, boldog életet élhetett. Fia, Neoptolemosz ölte meg Priamosz királyt Trója bevétele után.

Különösen tisztelték a Fekete-tenger egész nyugati és északnyugati partvidékén, kiváltképpen pedig a Borüszthenész torkolata táján. Nevét etimológusok többféleképpen magyarázták, lehetséges, hogy a név folyamistent jelent s hogy a szóban ugyanaz a gyök rejlik, mely a latin aqua (= víz) és Achelóos szavakban van meg.

A Wikimedia Commons tartalmaz Akhilleusz témájú médiaállományokat.
A lap eredeti címe "http://hu.wikipedia.org../../../a/k/h/Akhilleusz.html"

Kategória: Görög mitológiai alakok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- Català
- Česky
- Dansk
- Deutsch
- Ελληνικά
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Hrvatski
- Italiano
- 日本語
- ქართული
- 한국어
- Latina
- Lëtzebuergesch
- Lietuvių
- Nederlands
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- اردو
- 中文